30. 1. 92 De Europæiske Fællesskabers Tidende Nr. L 21/21' KOMMISSIONENS FORORDNING (EØF) Nr. 195/92 af 29. januar 1992 om ændring af forordning (EØF) nr. 2384/91 om overgangsforanstaltninger i Portugal for produktionsåret 1991/92 i vinsektoren KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 257, stk. 1, og ud fra følgende betragtninger : Ved Kommissionens forordning (EØF) nr. 2384/91 af 31. juli 1991 om overgangsforanstaltninger i Portugal for produktionsåret 1991/92 i vinsektoren (), blev der i stedet for EF-støtteforanstaltningerne indledt en særlig destilla- tion begrænset til 1,3 mio. hl ; dette tal blev fastsat på et tidspunkt, hvor det for det pågældende produktionsår var vanskeligt at forudsige, hvordan markedet ville reagere ; den nuværende overskudssituation gør det berettiget at forhøje den mængde, der kan destilleres i denne medlemsstat, så der fjernes tilstrækkelig meget vin til at støtte noteringerne ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING : Artikel 1 I artikel 3, stk. 2, andet afsnit, litra a), i forordning (EØF) nr. 2384/91 ændres »1,3 mio. hl« til »2 mio. hl«. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 29. januar 1992. () EFT nr. L 219 af 7. 8. 1991, s. 9. På Kommissionens vegne Ray MAC SHARRY Medlem af Kommissionen